《宿华首台留柬尘异大师》
清代·陈恭尹

石边流水尚潺然，法座庄严记昔年。草径别来多蔓地，松门重到渐参天。

几层杰阁低闻雁，千里晴空远见川。惠远未归陶令去，满溪黄菊布金钱。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。